
Naslov: Karneval grajskega humorja 
Napoved za voditelja:

Pust je tudi letos pregnal zimo. Očitno pa še ne povsod in dokončno, zato so v Sevnici sredi maja ponovno pripravili karneval, ki so ga nekoč pripravljali v tem kraju, nazadnje pred petimi leti. Za majski karneval so se odločili, ker menijo, da je ob Pustu takšnih prireditev že preveč. Karneval so izpeljali tudi v veselje številnih obiskovalcev, ki so prišli po obilnem nalivu in so si ogledale like in skupine iz srednjega veka, vse od Turkov, orientalskih plesalk, plesočih nun, kitajskih trgovcev, puntarjev, grajske gospode, vojščakov, rabljev do dvorskih in drugih norčkov.    

T- Iz Sevnice GORAN ROVAN /
X- Snemalec in montažer Tomi Naglič /
Takole je moral sevniški župan že v petek za dva dni predati oblast grajski gospodi, ki je že naslednji dan pripravila velik karneval. Ta je bil posvečen srednjemu veku, v njem pa so predstavile karnevalske skupine iz skoraj vseh krajevnih skupnosti. 
T- ZELIŠČARICA Z LOGA /
X- Srednjeveško zdravilstvo /

"Zdej pa kar se srednjeveškega zdravstva tiče je to tako, mamo glino za obkladke, čudežne napojčke. Se pravi pri vas ni čakalnih vrst? Ne, pa vse je brezplačno."

Prišle so tudi perice iz Studenca. In zakaj so se za to odločile?
T- ANDREJA JANC /
X- Zdenške perice /
"Ja zaradi tega ker smo nedavno tega odkrili pod Studencem eno tako perišče in bomo te kostume in ta program uporabili na otvoritvi. Malo pa tudi zaradi tega, da bi kot ogorjevalke malo opozorile na naš problem - šolo na Studencu, ki bi jo radi prenovili."
Iz Zabukovja so prišli besni puntarji, ki so pripeljali celo staro patrio.
T- JOŽE BAUMKIRHNER /
X- Zabukovški puntarji /

"Najbolj nas mučijo trenutno socialne zadeve, trošarine, davki, takšne zadeve, hočemo desetino nazaj. Če ne bomo uslišani, poglejte imamo orožje s sabo, pripravljeni smo it do konca, spopadli se bomo z njimi. Kakšen bo izid se še ne ve, jest upam, da v našo korist, da to oblast vržemo in prevzamemo v svoje roke."
Seveda na karnevalu ni manjkalo glasbe, smeha, zabave, slišati je bilo veliko pikrih, videti pa tudi veliko glasbenih nastopov. Orientalske plesalke so za ta nastop vadile kar tri mesece.
T- SILVA ŽVAR /
X- Orientalske plesalke z Blance /

"Plesale smo res intenzivno in smo se veselile, vsak dan je bil zame in za našo skupino nov in lep in sproščen."
V skoraj tri urni predstavitvi so uživali tudi obiskovalci, ki so imeli res kaj videti, med drugim tudi orjaškega zmaja. Zato nameravajo organizatorji prihodnje leto ponovno pripraviti takšen karneval.
